

 **РЕПУБЛИКА СРБИЈА**

**МИНИСТАРСТВО ФИНАНСИЈА**

 **Управа царина**

 **148-I-030-01-221/3/2022**

 **26.08.2022. године**

 **Б е о г р а д**

**ЦАРИНАРНИЦАМА**

**н/р управника**

 **СВИМ**

**Предмет: Спровођење мера царинског надзора и контроле акцизне робе (цигарете)**

 **у поступку националног транзита**

 У претходном периоду уочен је пораст броја транзитних декларација за национални поступак транзита за акцизну робу, конкретно **цигаретe робних марки које нису уписане у Регистар робних марки који се води код Управе за дуван.**

 **Полазећи од наведеног, а у циљу што ефикаснијег спровођења мера царинског надзора и контроле над наведеном робом,** **те спречавања могућих злоупотреба, у складу са одредбама царинских прописа који царинским органима дају могућност да и у случајевима када полагање обезбеђења није обавезно, под прописаним условима, захтевају обезбеђење, овим путем указује се на следеће:**

 Одредбама члана 199. став 1. тачка 3. Царинског закона („Службени гласник РС“, бр. 95/18...118/21) прописано је да је носилац националног поступка транзита одговоран за полагање обезбеђења како би се осигурало плаћање износа увозних или извозних дажбина који одговарају царинском дугу или износа других дажбина које могу настати за робу, осим ако није другачије предвиђено царинским прописима.

 Чланом 78. Царинског закона прописано је да ако је полагање обезбеђења обавезно, царински орган утврђује износ тог обезбеђења на нивоу једнаком тачном износу увозних или извозних дажбина који одговара царинском дугу и другим дажбинама које се наплаћују при увозу или извозу, ако тај износ може са сигурношћу да се утврди у време када се обезбеђење захтева.

 Ако није могуће утврдити тачан износ, обезбеђење се утврђује у највишем износу увозних или извозних дажбина који процени царински орган, а који одговара царинском дугу и другим дажбинама које се наплаћују при увозу или извозу, који су настали или би могли настати.

**Висина царинског дуга и других дажбина за цигарете** робних марки које нису уписане у Регистар робних марки који се води код Управе за дуван, у складу са чланом 78. став 2. Царинског закона, утврђује се у највишем износу увозних или извозних дажбина, који процени царински орган, а који одговара царинском дугу и другим дажбинама које се наплаћују при увозу или извозу, који су настали или би могли настати.

 С тим у вези, приликом утврђивања износа обезбеђења царинског дуга и других дажбина које би у том случају могле настати, а које чине: царина, акциза и ПДВ, примениће се највећи доступан износ царинске вредности за предметну робу (цигарете), највећи доступан износ малопродајне цене цигарета објављен у ''Службеном гласнику РС'', на основу којег ће се утврдити акциза и највећи износ царине предвиђен Царинском тарифом (7,57 EUR/1000 kd). Дакле, процењени износ царинског дуга и других дажбина ће се утврдити на основу царине у износу од 7,57 EUR/1000 kd, акцизе утврђене на основу највеће малопродајне цене цигарета у датом периоду и ПДВ-а утврђеног применом одговарајуће стопе за цигарете на ПДВ основицу, утврђену у складу са чланом 19. Закона о порезу на додату вредност (збир износа царинске вредности за цигарете, износа царине, износа акцизе и др.).

Податак о царинској вредности и малопродајној цени цигарета, потребни за утврђивање износа акцизе и ПДВ, који би могли настати, биће јавно доступни на Порталу и веб сајту Управе царина.

**Полазећи од наведеног, а имајући у виду предмет овог акта, овом приликом подсећамо да је** **чланом 79. Царинског закона прописано да ако полагање обезбеђења није обавезно, царински орган у сваком случају захтева обезбеђење ако сматра да није извесно да ће износ увозних или извозних дажбина који одговара царинском дугу и другим дажбинама које се наплаћују при увозу или извозу, бити плаћен у прописаном року. Царински орган утврђује износ тог обезбеђења тако да он није виши од износа утврђеног у складу са чланом 78. овог закона.**

**Такође, указујемо да је одредбом члана 81. став 1. Царинског закона прописано да лице од кога се захтева полагање обезбеђења може да бира између облика обезбеђења који су утврђени у члану 80. став 1. Царинског закона, док је ставом 2. истог члана прописано да царински орган може да одбије да прихвати облик обезбеђења који је изабран ако није одгаварајући за правилно спровођење царинског поступка за који се полаже.**

 **Дакле, имајући у виду могуће финансијске последице неправилног поступања са предметном робом (акцизна роба - цигарете), као и цитиране одредбе царинских прописа, овим путем указује се на следеће:**

* Спровођење националног транзитног поступка **за акцизну робу – цигарете** робних марки које нису уписане у Регистар робних марки који се води код Управе за дуван, врши се на тај начин што носилац поступка подноси транзитну декларацију у којој је обавезно, **у рубрици 52, унети ГРН број и шифру врсте обезбеђења за робу у транзиту „1“,** у складу са чланом 199. став 1. тачка 3. Царинског закона,
* Приликом пуштања робе у транзитни поступак обавеза је царинског службеника да као процењен износ дажбина унесе износ добијен на основу царине у износу од 7,57 EUR/1000 kd, акцизе утврђене на основу највеће малопродајне цене цигарета у датом периоду и ПДВ-а утврђеног применом одговарајуће стопе за цигарете на ПДВ основицу, утврђену у складу са чланом 19. Закона о порезу на додату вредност (збир износа царинске вредности за цигарете, износа царине, износа акцизе и др.)

**У случајевима да поднето обезбеђење није довољно за напред наведени обрачун царинског дуга, као и када је шифра врсте безбеђења за робу у транзиту „0“,** у складу са чланом 81. став 2. Царинског закона, царински службеник ће одбити наведене облике обезбеђења и захтевати да се као облик обезбеђења поднесе готовински депозит. С тим у вези носилац поступка дужан је да поднесе Захтев за полагање готовинског депозита на обрасцу из **прилога** овог Објашњења. У захтеву наводи потребне податке о роби коју намерава да стави у поступак транзита. Након што провери наведене податке и уколико су исправни, царински службеник прихвата транзитну декларацију и уписује MRN број у Захтев за полагање готовинског депозита. Носилац поступка уплаћује процењени износ дажбина на депозитни рачун надлежне Царинарнице и у позиву на број наводи МRN број. Носилац поступка у свом захтеву за полагање готовинског обезбеђења наводи број рачуна на који ће готовински депозит бити уплаћен након окончања транзита. Након што утврди да је одговарајући износ уплаћен на депозитни рачун, царински орган обезбеђења оверава Потврду о уплаћеном готовинском депозиту.

Обезбеђење дато у готовини у полазној царинској испостави раздужиће се када се транзитни поступак оконча слањем поруке са резултатима провере од стране одредишне царинске испоставе или када носилац поступка достави алтернативни доказ о раздужењу декларације и када нису утврђене неправилности од стране одредишне царинске испоставе.

У случају када транзитни поступак није окончан и када царински дуг и друге дажбине нису плаћене од стране носиоца поступка или другог лица одговорног за плаћање, готовински депозит се користи за плаћање насталог царинског дуга.

Враћање обезбеђења у готовини ће извршити полазна царинарница у складу са упутствима носиоца поступка. Пре повраћаја положеног обезбеђења потребно је утврдити да ли је окончан транзитни поступак у НЦТС апликацији и након тога ослободити обезбеђење у облику готовинског депозита, односно пренети готовински депозит на рачун који је доставио носилац поступка при подношењу захтева.

 **Овај акт се не примењује на привредне субјекте уписане у Регистар произвођача дувана, Регистар произвођача дуванских производа, Регистар увозника дувана, обрађеног дувана, прерађеног дувана, односно дуванских производа, Регистар извозника дувана, обрађеног дувана, прерађеног дувана, односно дуванских производа и Регистар привредних субјеката који обављају промет дуванских производа по посебном поступку.**

 Узимајући у обзир претходно изнето, све царинарнице су у обавези да у целости поступе на начин како је овим актом опредељено.

 **Овај акт почиње да се примењује од 01.09.2022.године.**

 **Доставити:**

* **Свим секторима**
* **Свим одељењима ван сектора**
* **Министарству финансија - Сектору за царински систем и политику**
* **Министартству финансија - Сектору за другостепени порески**

**и царински поступак**

 **В. Д. ДИРЕКТОРА**

 **Бранко Радујко**

Подносилац захтева:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум:

\_\_\_\_\_\_\_\_\_\_\_\_\_\_\_\_\_\_\_\_\_

**ЗАХТЕВ ЗА ПОЛАГАЊЕ ПОЈЕДИНАЧНОГ ОБЕЗБЕЂЕЊА У ВИДУ ГОТОВИНСКОГ ДЕПОЗИТА У НАЦИОНАЛНОМ/ЗАЈЕДНИЧКОМ ПОСТУПКУ ТРАНЗИТА**

Молим, Царинарницу \_\_\_\_\_\_\_\_\_\_\_\_\_\_ да ми одобри полагање појединачног обезбеђења у виду готовинског депозита у поступку нациналног/заједничког поступка транзита, чланом 155. Уредбе о царинским поступцима и царинским формалностима („Сл. гласник РС“ бр. 39/20, 8/20 i 132/21), за следећу робу:

|  |  |
| --- | --- |
| MRN број |  |
| врста робе\* |  |  |
| вредност робе |  |
| тарифна ознака |  |
|  | стопа | износ |
| царина: |  |  |
| (друге дажбине): |  |  |
| акциза: |  |  |
| ПДВ: |  |  |
| Процењени износ дажбина: |  |
| врста робе\* |  |  |
| вредност робе |  |
| тарифна ознака |  |  |
|  | стопа | износ |
| царина: |  |  |
| (друге дажбине): |  |  |
| акциза: |  |  |
| ПДВ: |  |  |
| Процењени износ дажбина: |  |
| УКУПНО: |  |

(\*у случају више врста робе у једној декларацији, навести сваку врсту посебно)

Након завршеног транзитног поступка, готовински депозит уплатити

на рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЦИ \_\_\_\_\_\_\_\_\_\_\_\_\_\_\_\_\_\_\_\_ ПОДНОСИЛАЦ ЗАХТЕВА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПОТВРДА О УПЛАЋЕНОМ ГОТОВИНСКОМ ДЕПОЗИТУ**

Царински орган обезбеђења потврђује да је на депозитни рачун Царинарнице \_\_\_\_\_\_\_\_\_\_\_\_\_\_\_\_\_\_\_\_\_, уплаћен износ од \_\_\_\_\_\_\_\_\_\_\_\_\_\_\_\_\_ на име готовинског депозита на национални/заједнички поступак транзита, у вези са MRN бројем \_\_\_\_\_\_\_\_\_\_\_\_\_\_\_\_\_\_\_\_\_.

ЦАРИНАРНИЦА \_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_